b'\n_START_ARTICLE_\nRatsutytt\xc3\xb6 (kirjasarja)\n_START_PARAGRAPH_\nRatsutytt\xc3\xb6 -kirjasarja on Marvi Jalon kirjoittama hevoskirjasarja, jonka p\xc3\xa4\xc3\xa4henkil\xc3\xb6 on Kati-niminen ratsastajatytt\xc3\xb6. Kirjasarjan ensimm\xc3\xa4isess\xc3\xa4 osassa Kati muuttaa perheens\xc3\xa4 kanssa kaupungista maalle._NEWLINE_Kati Oksala on kuudesluokkalainen ratsutytt\xc3\xb6. H\xc3\xa4nen paras kaverinsa on Makkara eli Margaret Elisabet Lillian Alice Liljendahl. Makkara on samalla luokalla kuin Kati. H\xc3\xa4nell\xc3\xa4 on oma poni, jonka nimi on Boni fra Hveravellir eli Poni._NEWLINE_Ravitalleilla ty\xc3\xb6skentelev\xc3\xa4st\xc3\xa4 Linda Tammisesta eli Lintsist\xc3\xa4 tulee my\xc3\xb6s Katin ja Makkaran kaveri. Lintsill\xc3\xa4 on veli Jukka eli Juke. Lintsin ja Juken is\xc3\xa4 on kyl\xc3\xa4n tunnetuin juoppo._NEWLINE_Katin \xc3\xa4itipuoli on oikealta nimelt\xc3\xa4\xc3\xa4n Pirkko Alexsandra Lehtivaara, mutta k\xc3\xa4ytt\xc3\xa4\xc3\xa4 taiteilijanime\xc3\xa4 Sassa Lehti. Alkuun Kati ei pid\xc3\xa4 Sassasta ollenkaan, mutta kun Sassa antaa Katille T\xc3\xa4hti-Vauhti -nimisen suomenhevostammavarsan, Kati alkaa pit\xc3\xa4\xc3\xa4 Sassasta pikkuhiljaa. _NEWLINE_Katin is\xc3\xa4 on Teppo Oksala._NEWLINE_Katin kotona, eli Sassan tallissa asuu kaksi suomenhevostammaa, jotka ovat siitostammoja. Tyt\xc3\xb6n-T\xc3\xa4hti ja Tulileimu, kutsumanimilt\xc3\xa4\xc3\xa4n T\xc3\xa4hti ja Leimu. Katin oma tammavarsa Vauhti (T\xc3\xa4hti-Vauhti) on T\xc3\xa4hden, ja suomenhevosori Virhan j\xc3\xa4lkel\xc3\xa4inen. _NEWLINE_Sassalla on my\xc3\xb6s kissoja. Chopin, Mozart, Vivaldi ja Bizet. Ja sitten on sekarotuinen koira, Jeni.'